Bernard Kouchner

Bernard Kouchner (sündinud 1. novembril 1939 Avignonis) on Prantsusmaa poliitik, diplomaat ja arst.

2007. aasta maist kuni 2010. aasta novembrini oli Kouchner Prantsusmaa välis- ja Euroopa asjade minister François Filloni juhitud parempoolsete ülekaaluga valitsuses. Kuni 2007. aastani oli Kouchner Sotsialistliku Partei liige.

Kouchner on organisatsiooni Piirideta Arstid (Médecins Sans Frontières) kaasasutaja. See organisatsioon on pälvinud Nobeli rahuauhinna. "Kes? Mis? Kus?" 2008, lk. 267

Kouchner on olnud inimõiguste aktivist, ÜRO esindaja Kosovos ja Prantsusmaa tervishoiuminister. 

Ta on otsekohese ütlemisega ja oma humanitaarabialaste saavutuste tõttu üks Prantsusmaa populaarsemaid avaliku elu tegelasi. 

Kouchner mõistis hukka paavsti Benedictus XVI seisukoha, et kondoomide kasutamine raskendab võitlust AIDS-iga Aafrikas. Kouchner nimetas paavsti seisukohti "vastupidiseks sallivusele ja mõistmisele". Pope protesters, supporters clash in France Reuters, 22. märts 2009

 Viited 

Kategooria:Prantsusmaa välisministrid
Kategooria:Prantsusmaa arstid
Kategooria:Sündinud 1939